MOŽNO SPRÍSTUPNIŤ

Návrh
na odvolanie a vymenovanie člena Dozornej rady Exportno-importnej banky Slovenskej republiky

Návrh na odvolanie a vymenovanie člena Dozornej rady Exportno-importnej banky Slovenskej republiky (Eximbanka) sa predkladá na základe ustanovenia § 10 ods. 1 zákona 
č. 80/1997 Z. z. o Exportno-importnej banke Slovenskej republiky v znení neskorších predpisov, ktorým sa ustanovuje spôsob vymenovania a odvolania členov Dozornej rady Eximbanky.

Minister pôdohospodárstva Slovenskej republiky, z dôvodu organizačných a personálnych zmien realizovaných v rezorte ministerstva pôdohospodárstva požiadal ministra financií Slovenskej republiky o zmenu zastúpenia Ministerstva pôdohospodárstva Slovenskej republiky v Dozornej rade Eximbanky a navrhol odvolanie Ing. Márie Kováčovej z funkcie člena Dozornej rady Eximbanky a  vymenovanie do tejto funkcie Ing. Ľubomíra Partiku, generálneho riaditeľa sekcie pôdohospodárskej politiky a rozpočtu Ministerstva pôdohospodárstva Slovenskej republiky.